**ДОГОВОР ЗА ДАРЕНИЕ**

Днес, ……………..…, при взаимно съгласие и добра воля се сключи настоящият договор между:

……………………..………..…, ЕИК: ……………..…, със седалище и адрес на управление……………..…, представлявано от ……………..…, наричано за краткост ДАРИТЕЛ.

и

Сдружение “Стопанска камара – Добрич”, с ЕИК 176185129, със седалище и адрес на управление гр. Добрич, пл. Свобода 8, хотел „България“, представлявано от Николай Иванов Радев, председател на Управителния съвет, наричано за краткост ДАРЕН.

Страните постигнаха съгласие за следното:

1. ДАРИТЕЛЯТ предоставя безвъзмездно на ДАРЕНИЯ сума от - ……………..… /……………..…/ лева, която Дареният се задължава да използва при спазване на следните задължителни условия:
2. Паричните средства да бъдат използвани само за купуване на предпазни средства, дезинфекционни материали, медицински материали и оборудване, предназначени за противодействие срещу епидемията от коронавирус COVID-19;
3. Предпазни средства, дезинфекционни материали, медицински материали и оборудване да се купуват по решение на Общинския кризисен щаб за борба с коронавирус COVID-19 при Община град Добрич;
4. Купените предпазни средства, дезинфекционни материали, медицински материали и оборудване, да се предоставят безвъзмездно за ползване по предназначение на трети лица съгласно решение на Общинския кризисен щаб с протокол, подписан от приемащото лице;
5. Предоставянето на дарените средства да се извърши чрез превод по банковата сметка в **Юробанк България АД - Добрич**, IBAN: **BG56 BPBI 79381061779801**, BIC: **BPBIBGSF.**
6. Дареният приема дарението от Дарителя на посочените в т.1 парични средства, които се задължава да използва при спазване на горепосочените задължителни условия.
7. При поискване Дареният се задължава да предостави на Дарителя преписи от решенията на Общинския кризисен щаб за купуване на предпазни средства, дезинфекционни материали, медицински материали и оборудване, и определените лица, на които да бъдат предоставени, фактурите за покупка на материалите и протоколите за предаването/приемането им от третите ползващи се от тях лица.

При изпълнението на настоящия договор Сдружение “Стопанска камара – Добрич” служи единствено като организатор за събиране на извършените дарения за подпомагане противодействието срещу епидемията от коронавирус COVID-19, като направените дарения на парични средства от дарителите ще се считат за дарения за конкретните трети лица, на които ще се предоставят купените предпазни и дезинфекционни материали, медицински материали и оборудване.

Настоящият договор се сключи в два еднообразни екземпляра, по един за всяка от страните.

|  |  |
| --- | --- |
| ЗА ДАРИТЕЛЯ: ………………..………… | ЗА ДАРЕНИЯ: …………………….  Николай Радев,  Председател на УС  На Стопанска камара – Добрич |